Diari Oficial de la Generalitat Valenciana


Sumari del DOGV 3797, del 20-07-2000 (2000/5988)

RESOLUCIÓ de 17 de juliol de 2000, del Rectorat de la Universitat Jaume I de Castelló, per la qual es convoca concurs públic de mèrits per a cobrir places de professors i ajudants.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5988


Data del document
:   20-07-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * personal docent
    * concurs administratiu

RESOLUCIÓ de 17 de juliol de 2000, del Rectorat de la Universitat Jaume I de Castelló, per la qual es convoca concurs públic de mèrits per a cobrir places de professors i ajudants. [2000/X5988]
  
(\*) AST1 6H: Professorat associat de tipus 1, 6 hores; AST1 3H: Professorat associat de tipus 1, 3 hores; AST1 TC: Professorat associat de tipus 1, temps complet; AST2 TC: Professorat associat de tipus 2, temps complet; AEU: ajudant/a d'escola universitària, temps complet; AFAC: ajudant/a de facultat de primer període, temps complet; TUI: titular d'universitat interí.
  
Requisits: les condicions que han de posseir les persones sol·licitants són les establertes en la legislació vigent: Llei de Reforma Universitària (BOE d'1 de setembre de 1983), Reial Decret 1.086/1989, de 28 d'agost (BOE de 9 de setembre), Reial Decret 898/1985 (BOE de 19 de juny), modificat pels reials decrets 1.200/1986, de 13 de juny, (BOE de 25 de juny), 554/1991, de 12 d'abril (BOE de 19 d'abril), i 70/2000, de 21 de gener (BOE de 22 de gener) .
  
Requisits per a optar a les places de professorat associat:
  
a) Tenir complerts els 18 anys i no superar els 70 anys d'edat.
  
b) Estar en possessió del títol especificat per a cada plaça en l'annex I d'aquestes bases, si així es requereix.
  
c) Haver exercit, fora de l'àmbit universitari\*, qualsevol activitat remunerada d'aquelles per a les quals capacite el títol acadèmic, durant un període mínim de tres anys dins dels últims cinc anys. No seran computables les activitats que no siguen fruit d'una relació professional remunerada o que, tot i ser-ho, estiguen relacionades amb la universitat.
  
d) No haver estat separat mitjançant expedient disciplinari del servei de l'administració de l'Estat, o de l'administració autonòmica o local, ni estar inhabilitat per a l'exercici de funcions públiques.
  
e) No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
f) La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
(\*) S'aplica la interpretació de fora de l'àmbit docent universitari.
  
Requisits per a optar a les places d'ajudant/a:
  
a) Ser espanyol o de nacionalitat d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què es trobe definida en el tractat constitutiu de la Comunitat Europea.
  
b) Tenir complerts 18 anys i no superar els 70 anys d'edat.
  
c) Estar en possessió del títol de llicenciatura, arquitectura o enginyeria superior, excepte en el cas de places adscrites a les àrees de coneixement específiques que determina l'Ordre Ministerial de 28 de desembre de 1984 (BOE de 16 de gener de 1985), i aquelles altres acordades pel Consell d'Universitats, en desplegament de l'article 35.1 de la Llei de Reforma Universitària, en les quals s'exigirà el títol de diplomatura, arquitectura tècnica o enginyeria tècnica.
  
d) No haver estat separat mitjançant expedient disciplinari del servei de l'administració de l'estat, o de l'administració autonòmica o local, ni trobar-se inhabilitat per a l'exercici de funcions públiques.
  
e) No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
f) La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
Presentació de sol·licituds: les sol·licituds s'hauran de presentar al Registre General de la Universitat Jaume I, Campus del Riu Sec, Edifici de Rectorat i Serveis Centrals, Campus del Riu Sec, on es podrà sol·licitar un model d'instància-currículum (horari: de dilluns a divendres des de les 9 fins a les 14 hores, i de 17 a 19 hores; els mesos de juliol i d'agost estarà tancat de vesprada) o en qualsevol de les formes establides en l'article 38.4 de la Llei 30/1992 (BOE de 27 de novembre de 1992), de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener (BOE de 14 de gener).
  
A cada sol·licitud caldrà acompanyar un únic exemplar de la documentació següent:
  
Fotocòpia del DNI o del passaport.
  
Fotocòpia del títol acadèmic o resguard d'haver abonat els drets d'expedició. En el cas de titulacions estrangeres, caldrà acreditar l'homologació corresponent per part del Ministeri d'Educació i Ciència.
  
Currículum vitae, segons el model que es facilitarà al Registre General de la Universitat.
  
Certificat de l'expedient acadèmic.
  
Per a acreditar l'exercici de l'activitat professional remunerada, fora de l'àmbit universitari, durant el període requerit:
  
El professional que treballe per compte propi, haurà de presentar fotocòpia del pagament de l'Impost d'Activitats Econòmiques o fotocòpia de les declaracions trimestrals dels pagaments a compte de l'IRPF.
  
El professional que treballa per compte d'un altre haurà de presentar fotocòpia de contractes visats o informe de vida laboral expedit per la Tresoreria General de la Seguretat Social.
  
Els empleats públics (funcionaris o laborals), fora de l'àmbit universitari, certificat de serveis.
  
Documents acreditatius de cada un dels mèrits consignats en el currículum
  
Els mèrits al·legats en el currículum que no s'hagen justificat documentalment no seran presos en compte per a la resolució del concurs. Finalitzat el termini d'admissió de sol·licituds no s'admetran nous mèrits ni es podran justificar els exposats inicialment i no documentats.
  
Les persones que opten a més d'una plaça hauran de presentar una sol·licitud independent per a cada una d'aquestes, acompanyada en cada cas de la documentació complementària.
  
Els aspirants a les places perfilades amb docència en valencià hauran de justificar els coneixements de valencià, mitjançant acreditació oficial ?nivell mitjà- o, si escau, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.
  
Termini de presentació de les sol·licituds: vint dies hàbils a partir del dia següent al de la publicació en el Diari Oficial de la Generalitat Valenciana.
  
Accés electrònic: es pot accedir a tota la informació de la convocatòria, bases, instàncies i barem, en l'adreça .
  
Resolució del concurs: el concurs de les places relacionades anteriorment es resoldrà durant el mesos de setembre i octubre de 2000. La llista de candidatures s'exposarà als taulers d'anuncis del Servei de Recursos Humans, Edifici del Rectorat i Serveis Centrals. Aquesta publicació tindrà caràcter de notificació als concursants, d'acord amb el que es preveu en l'article 59.5b) de la Llei 30/1992. Contra aquesta resolució es podrà interposar reclamació en el termini que oportunament s'indicarà.
  
La Universitat Jaume I oferirà cursos de formació docent per als professors i ajudants que, després de superar la fase de concurs, s'incorporen als diferents departaments. Aquests cursos formen part del Programa de Formacio del Professorat novell que organitza la Unitat de Suport Educatiu d'aquesta Universitat (http://sic.uji.es/serveis/use/formacio/novells.html).
  
Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu, en el termini de dos mesos comptador a partir de l'endemà de la publicació d'aquesta convocatòria en el Diari Oficial de la Generalitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i postestativament podran interposar el recurs de reposició en el termini d'un mes, davant el rector, d'acord amb els articles 116 i 117 de la dita Llei 30/1992, segons la seua redacció modificada per la Llei 4/1999.
  
Tot això sense perjudici que s'utilitze qualsevol altre recurs que s'estime convenient.